CELEX: 32008R0373
Language: sk
Date: 2008-04-24 00:00:00
Title: Nariadenie Komisie (ES) č. 373/2008 z  24. apríla 2008 , ktorým sa ustanovuje zákaz výlovu tresky v zónach IV Medzinárodnej rady pre výskum morí (ICES); vodách Spoločenstva zóny IIa; časti IIIa, ktorá nie je súčasťou Skagerraku ani Kattegatu plavidlami plaviacimi sa pod vlajkou Švédska

25.4.2008   
            
            
               SK
            
            
               Úradný vestník Európskej únie
            
            
               L 113/13
            
         
      NARIADENIE KOMISIE (ES) č. 373/2008
   z 24. apríla 2008,
   ktorým sa ustanovuje zákaz výlovu tresky v zónach IV Medzinárodnej rady pre výskum morí (ICES); vodách Spoločenstva zóny IIa; časti IIIa, ktorá nie je súčasťou Skagerraku ani Kattegatu plavidlami plaviacimi sa pod vlajkou Švédska
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1), a najmä na jeho článok 26 ods. 4,
   so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (2), a najmä na jeho článok 21 ods. 3,
   keďže:
   
               (1)
            
            
               V nariadení Rady (ES) č. 40/2008 zo 16. januára 2008, ktorým sa na rok 2008 stanovujú rybolovné možnosti a súvisiace podmienky pre určité populácie rýb a zoskupenia populácií rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie výlovu (3), sa ustanovujú kvóty na rok 2008.
            
         
               (2)
            
            
               Podľa informácií, ktoré Komisia dostala, sa výlovom zásoby uvedenej v prílohe k tomuto nariadeniu plavidlami plaviacimi pod vlajkou členského štátu uvedeného v danej prílohe alebo plavidlami zaregistrovanými v tomto členskom štáte vyčerpala kvóta stanovená na rok 2008.
            
         
               (3)
            
            
               Je preto nevyhnutné zakázať výlov z tejto zásoby, ako aj jej ponechanie na palube, prekládku a vykládku,
            
         PRIJALA TOTO NARIADENIE:
   Článok 1
   Vyčerpanie kvóty
   Rybolovná kvóta pridelená na rok 2008 členskému štátu uvedenému v prílohe k tomuto nariadeniu pre zásobu uvedenú v tejto prílohe sa považuje za vyčerpanú od dátumu uvedeného v danej prílohe.
   Článok 2
   Zákazy
   Výlov zásoby uvedenej v prílohe k tomuto nariadeniu plavidlami plaviacimi sa pod vlajkou členského štátu uvedeného v danej prílohe alebo plavidlami zaregistrovanými v tomto členskom štáte sa zakazuje od dátumu uvedeného v tejto prílohe. Po tomto dátume sa týmto plavidlám zakazuje úlovok z tejto zásoby ponechávať na palube, prekladať alebo vykladať.
   Článok 3
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. apríla 2008
      
         
            Za Komisiu
         
         Fokion FOTIADIS
         
         
            generálny riaditeľ pre rybné hospodárstvo a morské záležitosti
         
      
   
   
      (1)  Ú. v. ES L 358, 31.12.2002, s. 59. Nariadenie naposledy zmenené a doplnené nariadením (ES) č. 865/2007 (Ú. v. EÚ L 192, 24.7.2007, s. 1).
   
      (2)  Ú. v. ES L 261, 20.10.1993, s. 1. Nariadenie naposledy zmenené a doplnené nariadením (ES) č. 1967/2006 (Ú. v. EÚ L 409, 30.12.2006, s. 11), naposledy opravené v Ú. v. EÚ L 36, 8.2.2007, s. 6.
   
      (3)  Ú. v. EÚ L 19, 23.1.2008, s. 1.
   
      PRÍLOHA
      
                  Č.
               
               
                  02/T&Q
               
            
                  Členský štát
               
               
                  ŠVÉDSKO
               
            
                  Zásoba
               
               
                  COD/2A3AX4
               
            
                  Druhy
               
               
                  Treska škvrnitá (Gadus morhua)
               
            
                  Zóna
               
               
                  IV; vody Spoločenstva zóny IIa; tá časť IIIa, ktorá nie je súčasťou Skagerraku ani Kattegatu
               
            
                  Dátum
               
               
                  31.3.2008